ΓΡΑΠΤΗ ΕΡΩΤΗΣΗ P-1440/02

υποβολή: Mario Mantovani (PPE-DE) προς την Επιτροπή

(15 Μαΐου 2002)

Θέμα: Πρόβλημα των ραδιενεργών αποβλήτων στην τοποθεσία της Ίσπρα

Σε ερώτηση πουποβλήθηκε στις 4 Φεβρουαρίου 2000 προς την Ευρωπαϊκή Επιτροπή σχετικά με το πρόβλημα των ραδιενεργών αποβλήτων που βρίσκονται ακόμα στο ΚΚΕρ της Ίσπρα (γραπτή ερώτηση E-0217/00(1)) ο Επίτροπός για την ενέργεια Busquin απάντησε ότι τα απόβλητα αυτά έχουν προσηκόντως αποτεθείπό ενόργανη εποπτεία και η Επιτροπή, από συμφώνου με τις ιταλικές αρχές, απεφάσισε να επανεξετάσει τη συσκευασία τους.

Κατόπιν αυτής της επανεξετάσεως, ποιες είναι έως σήμερα οι πληροφορίες και τα αποτελέσματα που διαθέτει η Επιτροπή· Τι διαβεβαιώσεις μπορούν να παρασχεθούν στους περιοίκους της περιφέρειας και βρίσκονται σε κατάσταση διαρκούς ανησυχίας εξαιτίας των πιθανών κινδύνων που οφείλονται στις ελλιπείς δράσεις απόρριψης και διαχείρισης των αποβλήτων που παράγονται από πυρηνικές εγκαταστάσεις·

Ποιος θα είναι ο τελικός προορισμός αυτών των αποβλήτων· Έχει ήδη αποφασιστεί το οριστικό κέντρο απόθεσης των εν λόγω αποβλήτων· Σε καταφατική περίπτωση, είναι δυνατόν να γνωστοποιηθούν οι λεπτομέρειες·

(1) ΕΕ C 330 E της 21.11.2000, σελ. 104.

Απάντηση του κ. Busquin εξ ονόματος της Επιτροπής

(14 Ιουνίου 2002)

Για τη διαχείριση των πυρηνικών εγκαταστάσεων, όπως προβλέπεται στο άρθρο 8 της συνθήκης Ευρατόμ, ευθύνεται η Επιτροπή καθόλη τη διάρκεια λειτουργίας της εγκατάστασης, μέχρις ότου αποσυρθεί η άδεια λειτουργίας. Συνεπώς, το Κοινό Κέντρο Έρευνών (ΚΚΕρ) για να ανταποκρίνεται προς την εθνική και την κοινοτική νομοθεσία, οφείλει να παροπλίζει τις πυρηνικές του εγκαταστάσεις που παύουν να λειτουργούν και να διαχειρίζεται τα σχετικά απόβλητα. Το πρόγραμμα παροπλισμού των πυρηνικών εγκαταστάσεων και διαχείρισης των αποβλήτων του ΚΚΕρ, που εκτείνεται σε περίοδο δύο δεκαετιών, έχει ως τελικό στόχο την επίτευξη του επονομαζόμενου σταδίου 3 (δηλ. κατάσταση που επιτρέπει την επαναχρησιμοποίηση της γης και των κτιρίων), όπως συνιστάται από τον Διεθνή Οργανισμό Ατομικής Ενέργειας (ΔΟΑΕ).

Από το 1999, όταν είχαν διατεθεί ειδικά κεφάλαια για το πρόγραμμα αυτό(1), έχει αναληφθεί μια σειρά δράσεων, στις οποίες περιλαμβάνεται ο εκσυγχρονισμός ή/και η ανέγερση εγκαταστάσεων επεξεργασίας (π.χ. επεξεργασία λυμάτων, εγκατάσταση απομόλυνσης, κ.λπ.) ο χαρακτηρισμός αποβλήτων αποθηκευμένων σε χώρους εναπόθεσης, ο επανεγκλωβισμός πεπαλαιωμένων αποβλήτων και η απομάκρυνση ακτινοβολημένου καυσίμου κ.λπ. Οι ετήσιες χρηματοδοτικές αναλήψειςποχρεώσεων ακολούθησαν σταθερά ανοδική πορεία περνώντας από 3,8 εκατομ. ευρώ το 1999 σε 10,24 εκατομ. ευρώ το 2002. Για το 2003 έχουν ζητηθεί 13 εκατομ. ευρώ.

Όσον αφορά την τοποθεσία της ISPRA, όλες οι ανωτέρω δράσεις αναλήφθηκαν σε στενή συνεργασία με τις ιταλικές αρχές (ANPA) και κάτω από την αυστηρή εποπτεία τους. Οι συζητήσεις που διεξήχθησαν με τις εν λόγω αρχές οδήγησαν στην κατάστρωση του λεπτομερούς προγράμματος για την επεξεργασία των αποβλήτων, στον σχεδιασμό των εγκαταστάσεων επεξεργασίας αποβλήτων που θα αναγερθούν στην τοποθεσία και, ειδικότερα, επανεγκλωβισμού των αποβλήτων που αποθηκεύονται εκεί. Αυτό περιλαμβάνει την ανέγερση εγκαταστάσεων χαρακτηρισμού μιας μονάδας επεξεργασίας στερεών αποβλήτων και ενός ειδικού προσωρινού χώρου αποθήκευσης: οι εργασίες βρίσκονται εν εξελίξει.

Ιδιαίτερη σημασία έχει ο σχεδιασμός του προσωρινού χώρου αποθήκευσης, δεδομένου ότι είναι το αποτέλεσμα της συνεργασίας με την ANPA. Τα απόβλητα που έχουνποστεί επεξεργασία θα αποθηκεύονται προσωρινά σ'αυτήν την αποθήκη, εν αναμονή της μεταφοράς στον τελικό τους προορισμό. Ο εθνικός χώρος εναπόθεσης θα προσδιοριστεί στην Ιταλία, σύμφωνα με την ευρωπαϊκή και ιταλική νομοθεσία.

Ευθύς ως παραληφθούν τα γενικά στοιχεία, τα οποία η ιταλική κυβέρνηση πρέπει να παράσχει εν ευθέτω χρόνω για τις εργασίες αποξήλωσης, η Επιτροπή θα εκφέρει γνώμη σχετικά με το πρόγραμμα για τη διάθεση των ραδιενεργών αποβλήτων, σύμφωνα με τις διατάξεις του άρθρου 37 της συνθήκης Ευρατόμ.

Για να καθησυχάσει τις τοπικές κοινότητες, το ΚΚΕρ ανέλαβε μια σειρά από διάφορες ενέργειες. Διοργανώθηκαν ειδικές συνεδριάσεις με τους κοινοτάρχες και άλλα άτομα που εκπροσωπούν τα χωριά και τις πόλεις των γειτονικών περιοχών. Σ'αυτές τις συναντήσεις παρουσιάστηκε μια γενική περιγραφή του προγράμματος παροπλισμού. Επιπλέον, διανεμήθηκαν ενημερωτικά φυλλάδια όπου απεικονιζόταν αφενός το πρόγραμμα αυτό καθαυτό και αφετέρου το συνδεδεμένο με αυτό πρόγραμμα περιβαλλοντικής παρακολούθησης. Προβλέπονται πρόσθετες δράσεις. Μια άλλη συνεδρίαση προγραμματίζεται με τις τοπικές κοινότητες και θα πραγματοποιηθεί Οκτώβριο/Νοέμβριο 2002.

(1) COM(1999)114 τελικό.